|  |  |  |
| --- | --- | --- |
| Prvi.jpg | | [22. februar 2012.] **2/12** |
|  |  | |

|  |
| --- |
| **februar 2012. godine** |
| SAOPŠTENJE ZA MEDIJE |

**Prosječna neto plata u januaru 819 KM**

Najviša prosječna neto plata u području *Finansijsko posredovanje* 1 192 KM, najniža u području *Ugostiteljstvo* 541 KM

**Prosječna mjesečna neto plata** zaposlenih u Republici Srpskoj,isplaćena u januaru 2012. godine iznosi819 KM, a prosječna mjesečna bruto plata 1 350 KM.

Prosječna neto plata isplaćena u januaru 2012. godine u odnosu na decembar 2011. godine veća je nominalno za 0,5%, a realno manja za 0,4%. U odnosu na prosječnu neto platu u 2011. godini, prosječna neto plata u januaru 2012. godine veća je nominalno za 1,2%, a realno manja za 0,6%. U januaru 2012. godine u odnosu na isti mjesec prošle godine prosječna neto plata nominalno je veća za 2,6%, dok je, realno gledano, ostala ista.

Najviša prosječna neto plata u januaru 2012. godine, posmatrano po područjima djelatnosti, isplaćena je u području *Finansijsko posredovanje* i iznosi 1 192 KM, a najniža u području *Ugostiteljstvo* 541 KM.

U januaru 2012. godine, u odnosu na decembar 2011. godine, najveći nominalni rast neto plate zabilježen je u područjima *Poslovanje nekretninama, iznajmljivanje i poslovne djelatnosti* za 4,9%, *Poljoprivreda, lov i šumarstvo* za 2,5% i *Trgovina na veliko i trgovina na malo, opravka motornih vozila, motocikala i predmeta za ličnu upotrebu i domaćinstvo* za 2,2%,dok je nominalno niža plata u područjima *Saobraćaj, skladištenje i komunikacije* za 19,0%, *Ugostiteljstvo* za 4,7%i *Ribarstvo* za 4,4%.

KM

2011. 2012.

Grafikon 1. Prosječne neto plate zaposlenih po mjesecima

**Mjesečna inflacija u januaru 2012. godine 0,9%**

**Godišnja inflacija (januar 2012/januar 2011) 2,6%**

Cijene proizvoda i usluga, koje se koriste za ličnu potrošnju u Republici Srpskoj, mjerene indeksom potrošačkih cijena, u januaru 2012. godine u odnosu na decembar 2011. godine, više su u prosjeku za 0,9%.

Zabilježen je rast kod 7 od ukupno 12 odjeljaka. Najveći uticaj na ukupan rast cijena u januaru imalo je povećanje cijena u odjeljcima *Alkoholna pića i duvan, Komunikacije*, *Prevoz i* *Hrana i bezalkoholna pića.*

Najveće povećanje zabilježeno je u odjeljku *Alkoholna pića i duvan od*  7,9% i to u grupi *Duvan* gdje je zabilježen rast cijena od 12,6% zbog povećanja cijena cigareta usljed povećanja akciza na duvan i duvanske prerađevine.

Zatim, povećanje cijena u odjeljku *Komunikacije* od 4,4% i to u grupi *Telefonske i telefaks usluge* 4,6%, prouzrokovano je povećanjem cijene poziva sa fiksne mreže prema sopstvenoj mobilnoj mreži za 23,5%.

I u odjeljku *Prevoz* je zabilježen rastod 0,9% i to u podgrupi *Goriva i maziva* 1,4% zbog povećanja cijena svih vrsta goriva.

U odjeljku *Hrana i bezalkoholna pića* na rast cijena od 0,6%, i to u grupi *Hrana* (0,6%), najviše je uticalo povećanje cijena *Voća* za5,0% i *Povrća* za 3,9% usljed uticaja sezonskog povećanja cijena voća i povrća. Zatim, do povećanje cijena u podgrupi *Mlijeko, sir i jaja* za 0,8%, došlo je zbog povećanja cijena jaja za 2,9% i svih vrsta sireva za 1,0%. U grupi *Bezalkoholnih pića* cijene su u prosjeku više za 0,4% zbog više cijene kafe za 1,1%.

Indeks odjeljka *Stanovanje* bilježi rast cijena od 0,2% zbog povećanja cijene lož ulja za 1,5% i ogrevnog drveta i uglja za 0,6%.

Cijene proizvoda i usluga, koji se koriste za ličnu potrošnju u Republici Srpskoj, u januaru 2012. godine u odnosu na isti mjesec 2011. godine, više su u prosjeku za 2,6%.

Posmatrano po odjeljcima namjene potrošnje, u januaru 2012. godine u odnosu na januar 2011. godine, najviši rast zabilježen je kod odjeljka *Alkoholna pića i duvan* za 8,8%,zatim slijede indeksi odjeljaka: *Prevoz* za 6,9%, *Komunikacije* za 4,2%,  *Hrana i bezalkoholna pića* za 2,8%, *Stanovanje* za 2,3%, *Namještaj i pokućstvo za 1,7%*, *Restorani i hoteli* za 0,7%, *Obrazovanje* 0,1%.Indeksi odjeljaka *Rekracija i kultura* i *Ostala dobra* i *usluge* niži su za 0,2%, indeks odjeljka *Zdravstvo* niži je za 1,4%,dok je indeks odjeljka *Odjeća i obuća* niži za 4,0%.

**Cijene proizvođača industrijskih proizvoda (I 2012/XII 2011)**

**u prosjeku više 0,1%**

Cijene proizvođača industrijskih proizvoda u januaru 2012. godine u odnosu na decembar 2011. godine u prosjeku su više za 0,1%, a u odnosu na januar 2011. godine za 1,6%.

Posmatrano po namjeni potrošnje, u januaru 2012. godine u odnosu na decembar 2011. godine cijene energije u prosjeku su više za 0,2%, cijene kapitalnih prozvoda u prosjeku su niže za 0,1%; dok su cijene intermedijarnih proizvoda, cijene trajnih proizvoda za široku potrošnju kao i cijene netrajnih proizvoda za široku potrošnju u prosjeku ostale na istom nivou.

Cijene energije, posmatrano po namjeni potrošnje, u januaru 2012. godine u odnosu na januar 2011. godine, u prosjeku su više za 4,5%, cijene netrajnih proizvoda za široku potrošnju za 2,0%, cijene kapitalnih prozvoda za 0,5%, cijene intermedijarnih proizvoda u prosjeku su niže za 1,6%, dok su cijene trajnih proizvoda za široku potrošnju u prosjeku ostale nepromijenjene.

Posmatrano po područjima industrijske proizvodnje (PRODCOM), cijene područja (C) vađenje ruda i kamena, u januaru 2012. godine u odnosu na decembar 2011. godine u prosjeku su više za 1,3%, cijene područja (D) prerađivačka industrija prosjeku su niže za 0,1%, dok su cijene područja (E) proizvodnja i snabdijevanje električnom energijom, gasom i vodom u prosjeku ostale iste.

U januaru 2012. godine, u odnosu na januar 2011. godine, cijene područja *Vađenje ruda i kamena* u prosjeku su više za 14,9%, cijene područja *Proizvodnja i snabdijevanje električnom energijom*, *gasom i vodom* za 0,5% dok su cijene područja *Prerađivačka industrija* u prosjeku niže za 0,2%.

**Pokrivenost uvoza izvozom (I 2012) 54,5%**

Izvoz (I 2012/I 2011) smanjen 9,9%

U okviru ukupno ostvarene robne razmjene Republike Srpske sa inostranstvom u januaru ove godine, procenat pokrivenosti uvoza izvozom iznosio je 54,5%.

U januaru 2012. godine ostvaren je izvoz u vrijednosti od 158 miliona KM, što je za 9,9% manje u odnosu na isti mjesec prethodne godine. Uvoz je, u istom periodu, iznosio 291 milion KM, što je za 2,8% više u odnosu na isti mjesec prethodne godine.

U januaru 2012. godine spoljnotrgovinski robni deficit iznosio je 132 miliona KM.

U pogledu geografske distribucije robne razmjene Republike Srpske sa inostranstvom, u januaru 2012. godine, najviše se izvozilo u Italiju i to u vrijednosti od 27 miliona KM, odnosno 17,1%, te u Srbiju, u vrijednosti od 20 miliona KM, odnosno 12,8% od ukupnog ostvarenog izvoza.

U istom mjesecu, najviše se uvozilo iz Rusije i to u vrijednosti od 96 miliona KM, odnosno 33,1% i iz Srbije, u vrijednosti od 37 miliona KM, odnosno 12,7% od ukupno ostvarenog uvoza.

Posmatrano po grupama proizvoda, u januaru 2012. godine, najveće učešće u izvozu ostvaruju naftna ulja i ulja dobijena od bitumenoznih minerala (osim sirovih) sa ukupnom vrijednošću od 20 miliona KM, što iznosi 12,4% od ukupnog izvoza, dok najveće učešće u uvozu ostvaruje nafta i ulja dobijena od bitumenoznih minerala (sirova), sa ukupnom vrijednošću od 95 miliona KM, što iznosi 32,8% od ukupnog uvoza.

2011. 2012.

Grafikon 2. Izvoz i uvoz po mjesecima u hiljadama KM

**Indeks industrijske proizvodnje (I 2012/∅ 2011.) manji 12,5%**

Indeks zaposlenih u industriji (I 2012/∅ 2011.) manji 2,4%

**Industrijska proizvodnja** ostvarena u januaru 2012. godine u odnosu na isti mjesec prošle godine manja je za 4,6%, u odnosu na prosječnu mjesečnu proizvodnju iz 2011. godine manja je za 12,5% i u odnosu na decembar 2011. godine za 16,5%.

U području *Vađenje ruda i kamena,* u januaru 2012. godine u odnosu na isti mjesec prošle godine, zabilježena je pozitivna stopa promjene od 9,9%, dok je u području *Prerađivačka industrija* zabilježena negativna stopa promjene od 2,9% i u području *Proizvodnja i snabdijevanje električnom energijom* negativna stopa promjene od 9,9%.

Posmatrano po ekonomskoj namjeni industrijskih proizvoda u januaru 2012. godine u odnosu na isti mjesec prošle godine zabilježena je negativna stopa promjene intermedijarnih proizvoda od 1,2%, energije od 7,2% i kapitalnih proizvoda od 26,1%, dok je kod trajnih proizvoda zabilježena pozitivna stopa promjene od 22,5% i kod netrajnih proizvoda pozitivna stopa promjene od 4,3%.

**Broj zaposlenih u industriji** u januaru 2012. godine u odnosu na decembar 2011. godine manji je za 1,4%.

Ukupan broj zaposlenih u industriji u januaru 2012. godine u poređenju sa istim mjesecom prošle godine manji je za 3,4%, pri čemu je u području *Vađenje ruda i kamena* zabilježen pad od 0,5%, u području - *Proizvodnja i snabdijevanje električnom energijom* pad od 0,8% i u području *Prerađivačka industrija* pad od 4,2%.

|  |
| --- |
| **MATERIJAL PRIPREMILI:** |
| **Statistika rada**  Biljana Glušac  [biljana.glisic@rzs.rs.ba](mailto:biljana.glisic@rzs.rs.ba) |
| **Statistika cijena**  Biljana Tešić  [biljana.tesic@rzs.rs.ba](mailto:biljana.tesic@rzs.rs.ba)  Jasminka Milić  [jasminka.milic@rzs.rs.ba](mailto:jasminka.milic@rzs.rs.ba) |
| **Statistika industrije i rudarstva**  Mirjana Bandur  [mirjana.bandur@rzs.rs.ba](mailto:mirjana.bandur@rzs.rs.ba) |
| **Statistika spoljne trgovine**  Sanja Stojčević  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **OBJAŠNJENJA POJMOVA** |
| **∅** - prosjek |

|  |
| --- |
|  |
| Saopštenje pripremilo odjeljenje publikacija |
| Vladan Sibinović, načelnik odjeljenja  Izdaje Republički zavod za statistiku,  Republika Srpska, Banja Luka, Veljka Mlađenovića 12d  Dr Radmila Čičković, direktor Zavoda  Saopštenje je objavljeno na Internetu, na adresi: www.rzs.rs.ba  tel. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Prilikom korišćenja podataka obavezno navesti izvor** |